CELEX: 32022D0624
Language: sl
Date: 2022-04-12 00:00:00
Title: Izvedbeni sklep Komisije (EU) 2022/624 z dne 12. aprila 2022 o zaključku delnega vmesnega pregleda protidampinških ukrepov, ki se uporabljajo za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Rusije

13.4.2022   
               
               
                  SL
               
               
                  Uradni list Evropske unije
               
               
                  L 115/185
               
            
         IZVEDBENI SKLEP KOMISIJE (EU) 2022/624
         z dne 12. aprila 2022
         o zaključku delnega vmesnega pregleda protidampinških ukrepov, ki se uporabljajo za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Rusije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(1) Uredbe,
         ob upoštevanju naslednjega:
         1.   POSTOPEK
         
         1.1   Veljavni ukrepi
         
         
                     (1)
                  
                  
                     Evropska komisija (v nadaljnjem besedilu: Komisija) je z Izvedbeno uredbo (EU) 2017/1795 (2) (v nadaljnjem besedilu: prvotna uredba) uvedla dokončno protidampinško dajatev na uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla, v kolobarjih ali ne (vključno z „razrezanimi izdelki“ in „ozkimi trakovi“), brez nadaljnje obdelave, neplatiranih, neprevlečenih in neprekritih, s poreklom, med drugim, iz Rusije (v nadaljnjem besedilu: izdelek, ki se pregleduje).
                  
               1.2   Zahtevek za pregled
         
         
                     (2)
                  
                  
                     Komisija je prejela zahtevek za delni vmesni pregled v skladu s členom 11(3) Uredbe (EU) 2016/1036 (v nadaljnjem besedilu: osnovna uredba). Zahtevek za pregled je vložil Eurofer (v nadaljnjem besedilu: vložnik) v imenu proizvajalcev Unije in je bil po obsegu omejen na preiskavo dampinga v zvezi z enim ruskim proizvajalcem izvoznikom, družbo PAO Severstal (v nadaljnjem besedilu: Severstal).
                  
               
                     (3)
                  
                  
                     Dajatev, uvedena s prvotno uredbo, je fiksna dajatev v višini od 17,6 EUR/tono do 96,5 EUR/tono na uvoz od poimensko navedenih proizvajalcev izvoznikov v Rusiji, na uvoz od vseh drugih družb v Rusiji pa je bila uvedena preostala dajatev v višini 96,5 EUR/tono. Dokončna protidampinška dajatev, uvedena na uvoz družbe Severstal, znaša 17,6 EUR/tono.
                  
               1.3   Začetek delnega vmesnega pregleda
         
         
                     (4)
                  
                  
                     Komisija se je odločila, da bo začela delni vmesni pregled v skladu s členom 11(3) osnovne uredbe, omejen na preiskavo dampinga v zvezi z družbo Severstal. Komisija je 18. januarja 2021 v Uradnem listu Evropske unije (3) objavila obvestilo (v nadaljnjem besedilu: obvestilo o začetku).
                  
               
                     (5)
                  
                  
                     Obdobje preiskave v zvezi s pregledom je trajalo od 1. januarja do 31. decembra 2020.
                  
               1.4   Zainteresirane strani
         
         
                     (6)
                  
                  
                     Komisija je v obvestilu o začetku pozvala družbo Severstal in njene povezane družbe, naj v določenem roku predložijo izpolnjen vprašalnik. O začetku preiskave je posebej obvestila vložnika in organe države izvoznice ter jih povabila k sodelovanju. Pozvala je tudi druge strani, naj se javijo in izrazijo svoja stališča, pod pogojem, da obstaja dejanska povezava med njihovimi dejavnostmi in izdelkom, ki se pregleduje.
                  
               2.   UMIK ZAHTEVKA IN ZAKLJUČEK POSTOPKA
         
         
                     (7)
                  
                  
                     Vložnik je 18. marca 2022 Komisijo obvestil o umiku zahtevka za delni vmesni pregled.
                  
               
                     (8)
                  
                  
                     V skladu s členom 9(1) osnovne uredbe se postopek lahko zaključi, če se pritožba umakne, razen če takšen zaključek ne bi bil v interesu Unije.
                  
               
                     (9)
                  
                  
                     V preiskavi ni bilo ugotovljeno, da zaključek postopka ne bi bil v interesu Unije.
                  
               
                     (10)
                  
                  
                     Komisija je sklenila, da je treba delni vmesni pregled, omejen na preiskavo dampinga v zvezi s podjetjem Severstal, zaključiti brez spremembe veljavnih ukrepov.
                  
               3.   RAZKRITJE
         
         
                     (11)
                  
                  
                     Komisija je zainteresirane strani obvestila, da namerava zaključiti preiskavo zaradi umika zahtevka, in jih pozvala, naj predložijo pripombe. Zaključku preiskave ni nasprotovala nobena zainteresirana stran.
                  
               
                     (12)
                  
                  
                     Ta sklep je v skladu z mnenjem odbora, ustanovljenega s členom 15(1) osnovne uredbe –
                  
               SPREJELA NASLEDNJI SKLEP:
         
            Člen 1
            Delni vmesni pregled protidampinške dajatve, ki se uporablja za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla, v kolobarjih ali ne (vključno z „razrezanimi izdelki“ in „ozkimi trakovi“), brez nadaljnje obdelave, neplatiranih, neprevlečenih in neprekritih, ki se trenutno uvrščajo pod oznake KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (oznaka TARIC 7225191090), 7225 30 90, ex 7225 40 60 (oznaka TARIC 7225406090), 7225 40 90, ex 7226 19 10 (oznaki TARIC 7226191091 in 7226191095), 7226 91 91 in 7226 91 99, s poreklom iz Rusije, se zaključi.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 12. aprila 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2017/1795 z dne 5. oktobra 2017 o uvedbi dokončne protidampinške dajatve na uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Brazilije, Irana, Rusije in Ukrajine ter o zaključku preiskave o uvozu nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Srbije (UL L 258, 6.10.2017, str. 24).
         
            (3)  UL C 18, 18.1.2021, str. 36.